Які эпас! Якая фрэска! Ну як жа не дадаць да ўсяго намаляванага гэтай палымянай пуліцысткай некалькі эмацыйных мазкоў... Чаму ж толькі перад статуяй Свабоды, Ганна, вы са сваімі аднадумцамі, калі яны знойдуцца дзеля такого падарожжа, маглі б там, у Нью-Ёрку, выбачыцца? Там, зусім непадалёк ад памянёнай вамі статуі, жыве нашае ўвасабленне вось такой жа крыклівай свабоды - статуарны Зянон. Паязджайце і да гэтай статуі і выбачайцеся перад ім, што вы, штодзённыя барцуны пяра, пакуль не здабылі ў роднай Беларусі трон для яго. Ужо калі вам трызніць, Ганна, дык трызніць трэба сапраўды эпасна!